да бъдат вдигани от гумите от земята и да бъдат изхвърляни нагоре или встрани към другите участници в движението по пътищата;
 1.3.
 „въздушно-воден сепаратор“ означава компонент, който съставлява част от престилката и/или калобрана, през който може да преминава въздух, като същевременно намалява пулверизираните водни емисии;
 1.4.
 „енергогпоглъщател“ означава компонент, който представлява част от калника и/или престилката, и/или калобрана, който поглъща енергията на водните пръски и така намалява разпръскването на водни пръски;
 1.5.
 „външна престилка“ означава компонент, който е разположен приблизително във вертикалната равнина, която е успоредна на надлъжната равнина на превозното средство и който може да представлява част от калника или от каросерията на превозното средство;
 1.6.
 „управляеми колела“ означава колела, които се задействат от кормилната уредба на превозното средство;
 1.7.
 „самонасочваща се ос“ означава ос, която се върти около пивотна точка, по такъв начин, че да описва хоризонтална дъга.
 1.8.
 „самонаправляващи се колела“ означава колела, които не се задействат от кормилната уредба на превозното средство и които поради упражняваното от земята триене могат да се завъртат шарнирно на ъгъл не по-голям от 20°;
 1.9.
 „прибираща се ос“ означава ос, определена в приложение XIII, част 2, раздел А, точка 1.9.;
 1.10.
 „превозно средство без товар“ означава превозно средство в готовност за движение, както е дадено в приложение XIII, част 2, раздел А, точка 1.3.;
 1.11.
 „протектор“ е частта от гумата, определена в точка 2.8. от Правило No 30
 3
 на ООН или Правило No 54 на ООН
 4
 , по целесъобразност;
 2.
 Устройства срещу пръски
 2.1.
 Общи разпоредби
 Устройствата срещу пръски трябва да са конструирани така, че да функционират правилно при нормална употреба по мокри пътища. Освен това, тези устройства трябва да бъдат без конструктивни или производствени дефекти, нарушаващи правилното им функциониране или поведение.
 2.2.
 Провеждани изпитвания
 В зависимост от техния физически принцип на работа, устройствата срещу пръски се подлагат на съответните изпитвания, описани в точки 3.1. и 3.2., като трябва да постигнат резултатите, изисквани в точки 3.1.5. и 3.2.5.
 2.3.
 На техническата служба, отговаряща за провеждане на изпитванията за одобряване на типа, се предоставя следното:
 Три от образците се използват за изпитвания, а четвъртият се съхранява от изпитвателната лаборатория за евентуална последваща проверка. Изпитвателната лаборатория може да изиска допълнителни образци.
 2.4.
 Маркировки
 Върху всеки образец трябва ясно и неизтриваемо да е обозначено неговото търговското наименование или марка, както и указание за типа, и да има достатъчно място за поставяне на маркировката за ЕС одобряване на типа на компонент.
 2.5.
 В съответствие с раздел В от част 3 към маркировката за одобряване на типа се добавя символ „А“ за устройствата от енергопоглъщащ тип или символ „S“ — за устройствата от въздушно-воден сепараторен тип.
 3.
 Процедури на изпитване
 В зависимост от техния физически принцип на работа, устройствата срещу пръски се подлагат на изпитванията, описани в точки 3.1. и 3.2., като трябва да постигнат резултатите, изисквани в точки 3.1.5. и 3.2.5.
 3.1.
 Изпитвания на устройства срещу пръски от енергопоглъщащ тип
 3.1.1.
 Принцип
 Целта на това изпитване е да се определи количествено способността на дадено устройство да спира водата, насочвана срещу него под